b'\n_START_ARTICLE_\nNeuschwabenland\n_START_PARAGRAPH_\nNeuschwabenland er et navn som benyttes p\xc3\xa5 enkelte kart for omr\xc3\xa5det mellom 20\xc2\xb0 \xc3\xb8st og 10\xc2\xb0 vest i Dronning Maud Land i Antarktis. Neuschwabenland ble utforsket av den tyske antarktisekspedisjonen 1938\xe2\x80\x9339 under ledelse av Alfred Ritscher. Omr\xc3\xa5det ble oppkalt etter ekspedisjonens skip \xc2\xabSchwabenland\xc2\xbb, som er kalt opp etter den tyske regionen Schwaben.\n_START_SECTION_\nBakgrunn\n_START_PARAGRAPH_\nSom mange andre land har Tyskland sendt ekspedisjoner til Antarktisregionen ved slutten av det 19. \xc3\xa5rhundret og begynnelsen av det 20. \xc3\xa5rhundret. De fleste ekspedisjonene var vitenskapelige._NEWLINE_Den f\xc3\xb8rste tyske ekspedisjonen til Antarktis var Gauss-ekspedisjonen fra 1901 til 1903._NEWLINE_Den andre tyske ekspedisjonen (1911-1912) ble ledet av Wilhelm Filchner og hadde som et m\xc3\xa5l \xc3\xa5 krysse Antarktis for \xc3\xa5 finne ut om det virkelig var en bit land.\n_START_SECTION_\nAntarktisekspedisjonen 1938-39\n_START_PARAGRAPH_\nTilsammen var det 57 mennesker ombord \xc2\xabSchwabenland\xc2\xbb da det ankom til Dronning Maud Land i Antarktis den 19. januar 1939._NEWLINE_Skipet hadde ogs\xc3\xa5 2 fly ombord som fl\xc3\xb8y over tilsammen hundretusenvis av kvadratkilometer og produserte mer enn 16000 fotografier av Neuschwabenland._NEWLINE_Ekspedisjonen forlot Antarktis den 6. februar 1939.'